Članak 3.

**O B R A Z L O Ž E NJ E**

**Izmjena Proračuna Grada Ludbrega za 2024. godinu**

|  |
| --- |
|  |
|  |

Na osnovi članka 45. Zakona o proračunu („Narodne novine“ broj 144/21) predstavničko tijelo donosi Izmjene Proračuna za tekuću godinu na razini skupine ekonomske klasifikacije, a izmjene i dopune se sastoje od općeg i posebnog dijela u tabelarnim prikazima i obrazloženja općeg i posebnog dijela.

Izmjenama Proračuna planira se uključivanje viška prethodne godine koji iznosi 123.060,96 € uz korekciju rezultata Dječjeg vrtića Radost te dodavanje pojedinih aktivnosti i projekata odobrenih tijekom 2024. godine.

Iz Zakona o proračunu proizlazi obveza uključivanja svih prihoda i primitaka, rashoda i izdataka proračunskih korisnika u Proračun jedinice lokalne i područne (regionalne) samouprave tako da su uključene navedene stavke proračunskih korisnika :Centra za kulturu i informiranje „Dragutin Novak“, Gradske knjižnice i čitaonice „Mladen Kerstner“ , Dječjeg vrtića „Radost“ Ludbreg i Regionalnog znanstvenog centra u STEM području-LORI.

Ovim Izmjenama Proračuna Grada Ludbrega za 2024. godinu predlaže se povećanje prihoda uvećanih za rezultat poslovanja 2023. godine za 2.917.711,19 EUR te rashoda i izdataka i manjka -ispravka iz prethodnih razdoblja za 2.917.711,19 EUR u odnosu na tekući plan. Nakon ovih izmjena novi plan prihoda za 2024. godinu iznosi 12.472.055,56 EUR, a rashoda i izdataka 12.472.055,56 EUR čime je postignuta ravnoteža.

Predlaže se stupanje na snagu prvog dana od dana objave u Službenom vjesniku Varaždinske županije obzirom da je odmah po usvajanju I. izmjena i dopuna Proračuna Grada Ludbrega za 2024. godinu potrebno izvršiti pojedina ugovaranja te planirati aktivnosti po odobrenim projektima.

**OBRAZLOŽENJE OPĆEG DIJELA**

**I PRIHODI I PRIMICI**

Prihodi Proračuna Grada Ludbrega za 2024. godinu planirani su u ukupnom iznosu od 9.504.344,38 EUR , od čega su porezni prihodi iznosili 3.898.589,00 EUR, pomoći 2.218.740,24EUR, prihodi od imovine 174.877,00 EUR, prihodi od administrativnih pristojbi i po posebnim propisima 1.464.844,00 EUR, prihodi od prodaje proizvoda i usluga87.465,00 EUR, kazne i ostali prihodi 2.991,00EUR, prihodi od prodaje nefinancijske imovine (kapitalni prihodi) 1.656.838,14 EUR.

Pojedinačne promjene prihoda poslovanja sa uključena 4 proračunska korisnika daju se u nastavku.

|  |  |  |  |  |
| --- | --- | --- | --- | --- |
| **KONTO I VRSTA PRIHODA** | **PLAN 2024.** | **PROMJENA IZNOSA** | **NOVI PLAN ZA 2024.** | **% PROMJENE** |
| **1** | **2** | **3** | **4** | **5=4/2\* 100-100** |
| 61 PRIHODI OD POREZA | 3.898.589,00 | 1.589.922,06 | 5.488.511,06 | 40,78 |
| 63 POMOĆI | 2.268.740,24 | 709.955,00 | 2.978.695,24 | 31,29 |
| 64 PRIHODI OD IMOVINE | 174.877,00 | 70.005,00 | 244.882,00 | 40,03 |
| 65 PRIHODI OD ADMINISTR. PRIS. PO POS. PROPISIMA, NAKNADA | 1.464.844,00 | 366.125,00 | 1.830.969,00 | 24,99 |
| 66 PRIHODI OD PRODAJE PROI. I OD DONACIJA | 87.465,00 | 2.406,00 | 89.871,00 | 2,75 |
| 68 KAZNE I OSTALI PRIHODI | 2.991,00 | 0,00 | 2.991,00 | 0,00 |
| 71 PRIHODI OD PRODAJE NEPROIZ. DUG. IMOVINE | 1.649.838,13 | 0,00 | 1.649.838,13 | 0,00 |
| 72 PRIHODI OD PRODAJE PROIZV. DUG. IMOVINE | 7.000,00 | 0,00 | 7.000,00 | 0,00 |
| 9 REZULTAT POSLOVANJA PRETHODNE GODINE | 0,00 | 179.298,13 | 179.298,13 | #DIV/0! |
| **UKUPNO** | **9.554.344,37** | **2.917.711,19** | **12.472.055,56** | **30,54** |

**1. Porezni prihodi**

Porezni prihodi povećavaju se za 1.589.922,06 €, a navedeno povećanje odnosi se na povećanje planiranih prihoda od poreza na dohodak i porez na potrošnju.

**2. Pomoći**

U 2024. godini planiraju se ostvaritipomoći umjesto 2.268.740,24 € u iznosu od 2.978.695,24 EUR na kontu 63, a pregled izmjena prikazan je u tabeli prema vrsti pomoći:

|  |  |  |  |  |  |
| --- | --- | --- | --- | --- | --- |
|  | **VRSTA POMOĆI** | **PLANIRANO 2024.** | **PROMJENA IZNOSA** | **NOVI PLAN ZA 2024.** | **% PROMJENE** |
|  |
|  |
|  |
| **KONTO** | **1** | **2** | **3** | **4** | **5=4/2\*100-100** |
| **631** | **POMOĆI OD INOZEMNIH VLADA** | **23.500,00** | **13.000,00** | **36.500,00** | **55,32** |
| **632** | **POMOĆI OD MEĐUN. ORG. TE EU** | **509.619,00** | **0,00** | **509.619,00** | **0,00** |
| **633** | **POMOĆI IZ PRORAČUNA** | **1.120.749,00** | **14.500,00** | **1.135.249,00** | **1,29** |
| **634** | **POMOĆI UNUTAR OPĆEG PRORAČUNA** | **55.415,24** | **200,00** | **55.615,24** | **0,36** |
| **636** | **POMOĆI PROR. KORISNICIMA IZ PRORAČUNA KOJI NIJE NADLEŽAN** | **26.457,00** | **7.255,00** | **33.712,00** | **27,42** |
| **638** | **POMOĆI IZ DRŽAVNOG PRORAČUNA TEMELJEM PRIJENOSA EU SREDSTAVA** | **533.000,00** | **675.000,00** | **1.208.000,00** | **126,64** |
|  | **UKUPNO** | **2.268.740,24** | **709.955,00** | **2.978.695,24** | **31,29** |

Najveće povećanje planirano je na kontu 638 i vezano je na očekivani povrat sredstava temeljem završnih izvještaja i zahtjeva za nadoknadom sredstava po projektu izgradnje STEM CENTRA- LORI.

**3. Prihodi od imovine**

Planiraju se ostvariti umjesto 174.877,00 EUR za 70.005,00 € više, dakle 244.882,00 €, a odnose se na najvećim dijelom na prihod služnosti.

Tu se još evidentiraju prihod od zakupa poljoprivrednog zemljišta i poslovnih objekata, naknade za prenamjenu zemljišta, legalizacija.

**4. Prihodi od administrativnih pristojbi i po posebnim propisima**

Prihodi od administrativnih pristojbi i po posebnim propisima planiraju se umjesto 1.464.844,00 EUR ostvariti za 366.125,00 € više, ukupno 1.830.969,00 €. U ovoj skupini prihoda evidentirana je komunalna naknadai komunalnidoprinos, kao i vlastiti prihodi proračunskih korisnika (kao npr. sufinanciranje roditelja za boravak djece u vrtiću).

Također se povećanje odnosi na sufinanciranje Varaždinske županije za radove na popločavanju staza oko postaja križnog puta na Svetištu i na sufinanciranje radova asfaltiranja prilaza STEM centru te na veća očekivanja prihoda komunalnog doprinosa temeljem građevinskih dozvola.

**5. Prihodi od prodaje proizvoda i pruženih usluga**

Prihodi od prodaje proizvoda i pruženih usluga planiraju se povećati za 2.406,00 € te bi umjesto 87.465,00 EUR iznosili 89.871,00 €. Najveći dio tih prihoda odnosi se na prihode od pruženih usluga Centra za kulturu i informiranje „Dragutin Novak“ Ludbreg, a koji se odnosi na prodaju ulaznica , kao i na prihod ostvaren od Hrvatskih voda.

**6.Kazne i ostali prihodi**

U ovoj skupini planirani su troškovi prisilne naplate i novčane kazne primjenom Odluke o komunalnom redu u visini 2.991,00 EUR i oni se ne mijenjaju.

**7. Prihodi od prodaje nefinancijske imovine**

Prihodi od prodaje nefinancijske imovine planiraju se i dalje ostvariti u iznosu od 1.656.838,14 EUR. U ovoj skupini prihoda planirana je prodaja građevinskog i poljoprivrednog zemljišta.

**II RASHODI I IZDACI**

Ukupni rashodi i izdaci Proračuna Grada Ludbrega za 2024. godinu planiraju se umjesto u iznosu od 9.504.344,38,00 EUR uvećani za 2.917.711,19 € i iznose 12.472.055,56 € i uključuju ispravak rezultata iz 2023. godine vezano na Dječji vrtić „Radost“ i u ravnoteži su sa planiranim prihodima .

Ovim I. izmjenama i dopunama Proračuna nastoje se zadovoljiti potrebe redovnog funkcioniranja svih područja javne potrošnje, od prosvjete, predškolskog odgoja, kulture, sporta, turizma, humanitarnih i socijalnih pomoći do javnih potreba u gospodarstvu i poljoprivredi.

Zbirni prikaz rashoda sa uključena 4 proračunska korisnika daje se u tabeli u nastavku.

|  |  |  |  |  |
| --- | --- | --- | --- | --- |
| **SKUPINA RASHODA** | **PLAN 2024.** | **PROMJENA IZNOSA** | **NOVI PLAN ZA 2024.** | **% PROMJENE** |
| **1** | **2** | **3** | **4** | **5=4/2\* 100-100** |
| 31 RASHODI ZA ZAPOSLENE | 1.757.298,63 | 270.324,49 | 2.027.623,12 | 15,38 |
| 32 MATERIJALNI RASHODI | 1.990.640,37 | 307.550,22 | 2.298.190,59 | 15,45 |
| 34 FINANCIJSKI RASHODI | 75.797,00 | 16.600,00 | 92.397,00 | 21,90 |
| 35 SUBVENCIJE | 368.728,00 | 28.000,00 | 396.728,00 | 7,59 |
| 36 POMOĆI | 182.990,00 | 283.076,56 | 466.066,56 | 154,70 |
| 37 NAKNADE GRAĐ. I KUĆANSTVIMA | 133.417,00 | 60.000,00 | 193.417,00 | 44,97 |
| 38 OSTALI RASHODI | 1.111.608,00 | 246.753,00 | 1.358.361,00 | 22,20 |
| 41 RASHODI ZA NABAVU NEPROIZV. DUG. IMOVINE | 56.000,00 | 105.000,00 | 161.000,00 | 187,50 |
| 42 RASHODI ZA NABAVU PROIZV. DUG. IMOVINE | 2.222.536,37 | 414.923,00 | 2.637.459,37 | 18,67 |
| 45 RASHODI ZA DODATNA ULAGANJA NA NEF.IMOVINI | 1.298.266,00 | 650.631,24 | 1.948.897,24 | 50,12 |
| 5 IZDACI ZA OTPLATU GLAVNICE i ZAJMOVA | 357.063,00 | 478.615,85 | 835.678,85 | 134,04 |
| 9 MANJAK PRIHODA-ISPRAVAK PRETHODNOG RAZDOBLJA | 0,00 | 56.237,17 | 56.237,17 | #DIV/0! |
| **UKUPNO :** | 9.554.344,37 | 2.917.711,19 | 12.472.055,56 | 30,54 |

Detaljne promjene pojedinih iznosa rashoda i po korisniku proračuna mogu se vidjeti u posebnom dijelu Proračuna.

**OBRAZLOŽENJE POSEBNOG DIJELA**

**RAZDJEL 001 PREDSTAVNIČKA I IZVRŠNA TIJELA GRADA I MJESNE SAMOUPRAVE**

Redovna djelatnost Gradskog vijeća se ne mijenja već se u tom razdjelu umjesto 523.786,00 € povećavaju sredstva za 443.200,00 € i novi plan za 2024. godinu iznosi 966.986,00 €.

Navedeno povećanje u iznosu od 417.000,00 € odnosi se na otplatu kratkoročnog kredita za izgradnju STEM centra LORI i povećanje od 7.000,00 € na kamate.

Na poziciji mjesnih odbora povećavaju se sredstva za 18.000,00 € za energente i redovnu djelatnost.

**RAZDJEL 002 ODSJEK ZA FINANCIJE I PRORAČUN**

Sredstva se povećavaju za 69.809,00 €, od čega se na plaće za redovan rad odnosi 13.000,00 €, usluge pošte 13.000,00, sitni inventar 7.000,00 € , 10.000,00 € na naplatu Ministarstva financija.

**RAZDJEL 003 ODSJEK ZA DRUŠTVENE DJELATNOSTI I SOCIJALNU SKRB**

Osnivanjem i početkom rada ustanove LORI ove godine planirane su nove pozicije u Proračunu za 2024. godinu.

Sredstva se povećavaju za 792.923,22€ i umjesto planiranih 3.119.877,00 € iznose 3.910.800,22€.

Javne potrebe iz oblasti predškolskog odgoja i prosvjete povećavaju se za 348.003,22 € i iznose 1.813.660,22 €. Pojedinačne korekcije vidljive su u posebnom dijelu Proračuna i usklađene su sa prijenosom sredstava dječjim vrtićima , Srednjoj školi i sufinanciranjem prijevoza učenika.

Najveće povećanje rashoda je kod proračunskog korisnika Dječjeg vrtića „Radost“, a odnosi se na potpisivanje II. ANEKSA KOLEKTIVNOM UGOVORUza djelatnost predškolskog odgoja i obrazovanja i usklađivanje koeficijenta složenosti radnih mjesta i osnovice sa propisanom temeljem Temeljnog kolektivnog ugovora za zaposlenike u javnim službama.

Također otplata glavnice se odnosi na korištenje kredita po tekućem računu, a povećani su i rashodi za podmirivanje troškova materijala i sirovine, uredskog materijala i ostali

materijalni rashodi ,postrojenje i oprema, komunikacijska oprema .

Javne potrebe iz oblasti sporta povećavaju se za 158.000,00 € i iznose 353.096,00 €, a odnose se na dodatna ulaganja u krovište sportske dvorane , prozračivanje trave na sportskim igralištima, izgradnju rasvjete, zaštitne mreže.

Na javne potrebe iz oblasti kulture planira se umjesto 777.682,00 € utrošiti 873.992,00 € .

Na tim pozicijama planirana su sredstva proračunskim korisnicima Centru za kulturu i informiranje „Dragutin Novak“ u iznosu od 622.705,00 € i Gradskoj knjižnici i čitaonici „Mladen Kerstner“ Ludbreg u iznosu od 154.977,00 €.

*Centar za kulturu i informiranje „Dragutin Novak“*

Ovim I. izmjenama i dopunama Proračuna povećani su rashodi za 68.516,00 € i novi plan za 2024. iznosi 691.221,00 €. Rashodi za zaposlene su povećani u skladu sa Kolektivnim ugovorom. Na usluge tekućeg i investicijskog održavanja je povećan iznos, a na nabavi opreme je smanjen iznos od 9.300,00 €.

Također su smanjena sredstva na zakupninama i najamninama za 5.100 €.

Povećana su sredstva na grafičkim uslugama za 2.000,00 € jer je u planu tiskanje monografija Zlatka Kapuste koja nije planirana krajem 2023. godine.

Vlastita sredstava su smanjena za 2.300,00 € na školarini jer od 1.9.2024. godine Centar više ne prikuplja školarinu za Osnovnu glazbenu školu već Osnovna škola Ludbreg. Također su smanjena sredstva na nabavci opreme za 2.000,00 €, a povećana za 5.000,00 na nabaci računalne opreme.

*Gradska knjižnica i čitaonica „Mladen Kerstner“ Ludbreg*

Umjesto planiranih 154.977,00 € rashodi se za redovnu djelatnost i programe povećavaju za 27.794,00 € i iznose 182.771,00 €.

Za promidžbu i troškove manifestacija ostaje planirano 73.926,00 EUR, za javne potrebe iz oblasti socijalne skrbiumjesto 124.451,00 EUR (naknade građanima i kućanstvima,stipendije učenicima i studentima, naknade za novorođenu djecu) planira se povećanje 60.000,00 € radi stipendija i socijalne skrbi.

Turističkoj zajednici područja Centar svijeta povećana su sredstva za realizaciju programa Aktivnog ljeta u Ludbregu i Dana ludbreške Svete nedjelje.

**RAZDJEL 004 ODSJEK ZA KOMUNALNI SUSTAV, URBANIZAM I IMOVINU**

Za komunalni sustav, urbanizam i imovinu za 2024. godinu planira se umjesto 2.825.375,37 € izdvojiti 633.200,00 € više, za izgradnju i održavanje komunalne infrastrukture, kupnju građevinskog zemljišta i objekata.

Nastavljaju se ulaganja u adaptaciju gradskih objekata, društvenih domova, popunu nedostajućom javnom rasvjetom, izgradnju nedostajuće javne rasvjete po naseljima.

**RAZDJEL 005 ODSJEK ZA PODUZETNIŠTVO I TURIZAM**

Za razvojne projekte poduzetništvo, turizam planirano je povećanje i umjesto 2.073.877,00 EUR planirani iznos iznosi 2.998.219,02 €

Za program razvoja poduzetništva planirano je umjesto 101.329,00 EUR 131.329,00 €, dok se za razvoj i poticanje poljoprivrede planira izdvojiti povećani iznos od 49.991,00 EUR.

Planirani iznos od 1.930.557,00 EUR za realizaciju projekata povećava se za 886.342,02 € i najveći iznos povećanja odnosi se na kapitalni projekt STEM CENTAR LORI.

Pojedinačne stavke korigirane su i predloženo je povećanje ili smanjenje u skladu sa realizacijom prethodne godine i planiranim aktivnostima.

Svi pojedinačni rashodi i izdaci vidljivi su u posebnom dijelu Proračuna Grada Ludbrega za 2024.godinu.

Članak 4.

I. Izmjene i dopune Izmjene Proračuna Grada Ludbrega za 2024. godinu stupaju na snagu prvog dana od dana objave u „Službenom vjesniku Varaždinske županije“.

|  |  |
| --- | --- |
| |  | | --- | |  | |

Predsjednik Gradskog vijeća:

Darko Jagić